***Æмбарынгæнæн фыстæг***

Программæ арæзт æрцыд ног Федералон Паддзахадон Ахуырадон Стандарты (ФПАС-ы) домæнтæм гæсгæ. Кусæн программæ арæзт у Ирон æвзаджы ахуырадон программæйы бындурыл (сфидар æй кодта Республикæ Цæгат Ирыстон-Аланийы Ахуырад æмæ наукæйы министрад, Программæ сарæзтой: Джыккайты Ш., Хъантемыраты Р., Мамиаты И., Гуæздæрты А. Рауагъдат «ИР», Дзæуджыхъæу, 2005.

Райдайӕн скъола бындур ӕвӕры скъоладзауты зонындзинӕдтӕн ӕвзагӕй, литературон кӕсынадӕй, ныхасы культурӕйӕ, хъомыладӕй. Скъоладзаутӕ разӕнгард кӕнынц ахуырмӕ, куыстмӕ, рӕзы сӕ хибарӕй хъуыдыкӕнынад.

Райдайӕн кълӕсты стыр ахадындзинад ис мадӕлон ӕвзагӕн, уымӕн ӕмӕ йӕ бындурыл ӕнцондӕр у, иронау цы предметтӕ цӕуынц, уыдон ахуыр кӕнын, уымӕй уӕлдай, скъоладзаутӕ базонынц, мадӕлон ӕвзаг кӕрӕдзиимӕ ныхас кӕныны сӕйраг фӕрӕзтӕй иу кӕй у, уый.

Ирæттæ сæ рæвзæрдæй фæстæмæ аудынц сæ мадæлон æвзагыл, уымæн æмæ æмбарынц: цалынмæ æвзаг цæра, уæдмæ фидар уыдзæн национ культурæ, национ хиæмбарынад.

Ног (дыккаг фæлтæры) стандартты домæнтæ сты, цæмæй Уæрæсейы цæрæг алы адæмæн дæр йе ΄взаджы кад се ΄хсæн бæрзонддæр ист æрцæуа, цæхгæр фæхуыздæр уа йæ ахуыр кæныны хъуыддаг. Уыцы хæстæ та æххæст кæны райдайæн скъола.

Райдайæн скъолайы ахуырады сæйраг фæрæзтæй иу у литературон кæсынад. Уый сабиты бакæны аив литерæйы дунемæ, байгом сын кæны царды дуæрттæ. Сывæллон литературон кæсынады фæрцы базоны æрдзы цард. Базоны адæймаджы удыхъæд, йæ царды нысан, йе сгуыхтытæ, базоны хæрзæгъдæуттæ æмæ сыл йæхи ахуыр кæны.

Литературон кæсынад сабитæн æнкъарын кæны нывæфтыд ныхасы ад, йæ аивдзинад, амоны йын ныв æмæ фæлгонц уынын.

Райдайæн кълæсты литературон кæсынадæны **программӕйы** **йæ сæйраг** **нысан** у скъоладзауты раст æмæ æмбаргæ кæсыныл сахуыр кæнын; сабиты чиныг кӕсынмӕ разӕнгард кӕнын; ирон, уырыссаг ама ӕппӕтдунеон литературӕйы хуыздӕр уацмысты фӕрцы сывӕллӕтты миддуне хъӕздыгдӕр кӕнын.

Программæ домы, цæмæй скъоладзаутæ базоной тексты сæйрагдæр цы у, уый рахицæн кæнын, уацмысы мидис хи ныхæстæй радзурын, дзырдты нысаниуæг зонын, текстæн йæ аивадон æууæлтæ рахатын, сахуыр уой хъуыды кæнын, рæза сæ аивадон æнкъарынад, цымыдис æмæ разæнгард кæной чиныг кæсынмæ.

Литературон кæсынад йæ размæ æвæры ахæм **сæйраг хæстæ:**

* скъоладзауты дзырдгай хъӕрӕй кӕсын ахуыр кӕнын;
* чиныг кӕнӕ хицӕн уацмысы мидис ӕмбарын;
* литературон уацмыстӕ жанртӕм гӕсгӕ ӕвзарын зонын;
* сывӕллӕттӕн фыст литературӕйы зындгонддӕр авторты зонын; цы уацымстӕ ахуыр кӕнынц, уыдоны авторты зӕрдыл дарын.
* уацмысы архайджыты мидуавæр æнкъарын;
* цардмæ эстетикон æнкъарæнтæ гуырын кæнын;
* сывæллæтты дунеæмбарынад уæрæх кæнын;
* сывæллæтты ныхас хæздыг кæнын;
* скъоладзауты ахуыр кӕнын лӕмбынӕг хъусын, раст дзурын, аив кӕсын;
* адæймаджы хъуыздæр миниуджытыл хъомыл кæнын;
* скъоладзауты чиныг кæсынмæ разæнгард кæнын;
* зонындзинæдтæ фылдæр кæнынмæ тырнындзинад рæзын кæнын, чингуытæм, иннæ ахуырадон предметтæм сæм аудыны цæстæнгас рæзын кæнын.

Куыд зонæм, афтæмæй æппæтæй хуыздæр фадат уыцы нысантæ сæххæст кæнынæн ис литературон кæсыны урокты.

Кæсыны урокты хъæздыгдæр æмæ рæсугъддæр кæнынц сабиты миддуне, ахъаз сын сты сæ эстетикон рæзтæн, æвзæрын сæм кæнынц алыхуызон бæллицаг æнкъарæнтæ. Ахуыр сæ кæнынц Райгуырæн бæстæ уарзын, æрдзы рæсугъддзинад æмбарын, хистæрæн, ныййарæгæн кад кæнын, фæллой уарзын æмæ а.д. Иудзырдæй сæ алывæрсыгæй хъомыл кæнынц. Хъомыл кæнын та, В.Г. Белинскийы загъдау, цытджын хъуыддаг у, адæймаджы хъысмæт уымæй аразгæ у.

Программӕйы ӕвзаджы ӕрмӕг лӕвӕрд у ӕнцондӕрӕй зындӕрмӕ, хуымӕтӕгдарӕй вазыгджындармӕ хизыны принциптӕм гӕсгӕ, ӕвзагӕй ног зонындзинӕдтӕ цӕуынц, раздӕр цы базыдтой, ууыл ӕнцойгӕнгӕйӕ.

**Кæсыны** **программӕйы сӕйраг идея** у скъоладзауы ахуыры процессы сӕйраг архайӕг уӕвынмӕ сразӕнгард кӕнын.

**Кæсыны программӕйы сӕйраг хицӕндзинад** – скъоладзаутӕн комплексон ӕгъдауӕй литературон кӕсынады ӕгъдӕуттӕ бацамонын.

**Кæсыны программӕйы спецификон** **хицӕндзинӕдтӕ:**

- текстыл бакусын куыд ныхасы иуӕгыл;

- литературон уацмысы дзырдты аивдзинад ӕмӕ сӕхицӕндзинӕдтӕ жанртӕм гӕсгӕ ӕвзарын;

- уацмысы ӕвзаг ӕмӕ сывӕллӕтты ныхасыл уыцы иумӕ куыст;

- уацмысыл ӕмӕ сывӕллӕттӕн фыст чингуытыл иумӕйагӕй кусын;

- сывӕллӕттӕн тексты тыххӕй зонындзинӕдтӕ дӕттын, ӕмӕ аивадон

- литературон уацмысы мидис ӕмбарын кӕнгӕйӕ сабиты миддуне хъӕздыгдӕр кӕныныл куыст.

Программæ домы, цæмæй скъоладзаутæ базоной тексты сæйрагдæр хъуыды рахицæн кæнын, уацмысы мидис хи ныхæстæй радзурын, дзырдты нысаниуæг зонын, текстæн йæ аивадон æууæлтæ рахатын; сахуыр уой хъуыды кæнын, рæза сæ аивадон æнкъарынад, цымыдис æмæ разæнгард кæной чиныг кæсынмæ.

**Текстыл кусгæйæ сывӕллӕтты ныхасы арӕхстдзинад разынгӕнӕн мадзӕлттӕ**:

*1. Кӕсыны навыктӕ рӕзын кӕнын:*

 - раст ӕмӕ ӕмбаргӕ каст;

 - дзырдгай каст;

 - хуыздӕр кӕсӕджы конкурстӕ ӕмӕ ерыстӕ аразын;

 - тагъд кӕсыныл фӕлтӕрын.

*2. Аив кӕсын ӕмӕ дзурын:*

 - хъӕрӕй ӕмӕ хинымӕры каст;

 - раст дикции аразын, хъӕлӕсонтӕ ӕмӕ ӕмхъӕлӕсонты раст артикуляцийыл куыст;

 - тагъддзуринӕгтӕ кӕсын;

 - орфоэпийы нормӕтӕ ахуыр кӕнын;

 - рольтӕм гӕсгӕ кӕсын.

**Программӕйы мидис**

**1 кълас**

Фыццæгæм къласы ирон æвзаг æмæ ныхасы разтыл куысты бындур у «Абетæ» ахуыр кæныны рæстæг. Дих кæны æртæ хайыл:

бацæттæгæнæн рæстæг;

дамгъæтæ ахуыр кæныны рæстæг;

рацыд æрмæг бафидар кæныны рæстæг.

Кæсын-фыссын ахуыр кæныны сæйраг хæс у: дамгъæтæ фыссын ахуыргæнгæйæ сабиты кæсыныл дæр æфтауын.

Сывæллæттæн, хуымæтæг хуызы сæ графикон æмæ кæсыны навыктæ фидаргæнгæйæ, уæрæхдæр кæны сæ алыварсы дунеæмбарынад, хъæздыг æмæ активон кæны сæ дзырдуат, рагагъоммæ рæзын, сæ грамматикон –орфографион зонындзинæдтæ.

Ног програмæмæ гæсгæ (Юнескойы кафедрæйы проектмæ гæсгæ) афæдзы фæстаг цыппæрæм хайы æвзаг æмæ литературæ хицæн предметы хуызы ахуыр кæнын кæй райдайынц, уымæ гæсгæ сабитæн уæрæхдæр кæнынц сæ дунеæмбарынад æмæ хъуыдыкæнынад, хъæздыгдæр кæны сæ ныхасы хъæд æмæ дзырдуат.

**2 кълас**

Бацӕттӕгӕнӕн урок Айларты И. Мӕ чиныг.

**Ралæууыд сæрд – байдзаг цинæй кæрт.**

Сӕрды нывтӕ.Адӕмы фӕллой,сырдты ӕмӕ мӕргъты,цӕрӕгойты ӕмӕ зайӕгойты цард поэтты ӕмӕ фысджыты уацмысты. Æмдзæвгæтæ, æмбисӕндтӕ, уыци-уыцитӕ сæрды тыххæй

**Байрайай, бӕркадджын, бурзачъе фӕззӕг!**

Фӕззӕджы нывтӕ.Адӕмы фӕллой,сырдты ӕмӕ мӕргъты,цӕрӕгойты ӕмӕ зайӕгойты цард поэтты ӕмӕ фысджыты уацмысты.

Адӕмон сфӕлдыстад: ӕмбисӕндтӕ, уыци-уыцитӕ. Боныхъӕд зонӕнтӕ.

**Ды дӕ мӕ цин, мӕ цардамонд, Фыдыбӕстӕ…**

Тырысайы фӕзынды историйцыбыр зонинӕгтӕ.Ирыстоны тырыса .Цӕгат Ирыстоны герб, йӕ фӕзынд ӕмӕ йӕ нысан.Ирыстоны горӕтты тыххӕй цыбыр зонинӕгтӕ.Алыхуызон дӕсныйӕдтыл хӕст уӕвгӕйӕ,Райгуырӕн зӕххӕн,Ирыстонӕн кад ӕмӕ намыс чи скодта,ахӕм зындгонд адӕймӕгты тыххӕй уацмыстӕ.Сӕ цард, сӕ хъысмӕт, сӕ бынат историйы ӕмӕ адӕмы царды. Адӕмон сфӕлдыстад: ӕмбисӕндтӕ темӕмӕ гӕсгӕ.

**Ӕгад митӕ дӕ сӕрмӕ ма хӕсс, рӕсугъд хъуыддӕгтӕм тырн!**

Ӕгъдауы тыххӕй ӕмбарынад. Йӕ ахадындзинад царды. Уыцы темӕйыл фыст уацмыстӕ.Цардуаджы ахастдзинӕдтӕ: хистӕ-кӕстӕр, цот- ныййарджытӕ.Хидарыны уагӕвӕрд: хӕдзары, уынджы, ӕхсӕнадон бынӕтты, скъолайы.Ӕмгар ӕмӕ ӕрдхорддзинады ахастытӕ.

Адӕмон сфӕлдыстад: ӕмбисӕндтӕ ӕмӕ уыци-уыцитӕ ацы темӕйы алы хуызтыл.

**Нӕ хӕлар цӕрӕгойтӕй чи куыд цӕры?**

Ирыстоны рӕсугъд ӕрдзы нывтӕ фысджытӕ ӕмӕ поэты уацмысты.Йӕ хъӕздыгдзинӕдтӕ: адӕм, хӕхтӕ, дӕттӕ ӕмӕ суадӕттӕ, мӕргътӕ, сырдтӕ, цӕрӕгойтӕ, уӕлдӕф ӕмӕ а.д. Сӕ бынат царды. Цы ахъаз сты,цӕмӕй сын у тас? Куыд ӕмӕ цӕмӕй хъахъхъӕнын хъӕуы? Фысгӕ куысты алы хуызтӕ

Адӕмон сфӕлдыстад: ӕмбисӕндтӕ ӕмӕ уыци-уыцитӕ темӕмӕ гӕсгӕ.

**Ӕмӕ урс къӕрид кӕрцы рабадт салзачъе зымӕг.**

Зымӕгон ӕрдзы нывтӕ.Зымӕгон хъӕзтытӕ.Зымӕгон бӕрӕгбӕттӕ-Цыппурс ӕмӕ Ногбон.Сӕ бӕрӕг кӕныны ӕгъдӕуттӕ ӕмӕ сӕ рӕстӕг.Мӕргъты ӕмӕ цӕрӕгойты цард.Адӕмы фӕллой зымӕджы.Уацмыстӕ ӕппӕт ацы темӕйыл.

**Куыст - царды цин.**

Фӕллой. Йӕ мидис.Йӕ алы хуызтӕ.Йӕ ахадындзинад царды.Фӕллойгӕнджытӕ, адӕм, сырдтӕ, мӕргътӕ,цӕрӕгойтӕ, зайӕгойтӕ. Ӕппӕт уыдоныл фыст уацмыстӕ(прозӕ,поэзии).Фысгӕ куысты алы хуызтӕ.

Адӕмон сфӕлдыстад: ӕмбисӕндтӕ ӕмӕ уыци-уыцитӕ ацы темӕйыл.

**Ис тых нӕ кадджын ӕфсады, не ˈхсар у махӕн, нӕ ныфс.**

Фыдыбӕстӕ ӕмӕ Райгуырӕн зӕхх.Сӕ ӕмбарынад.Райгуырӕн зӕхмӕ уарзондзинад.Фыдыбӕстӕйы Стыр хӕст.Ирон адӕмы хъӕбатырдзинад уыцы хӕсты. Хӕсты темӕ ирон фысджыты уацмысты.Фысгӕ куыстытӕ ацы темӕмӕ гӕсгӕ.

Адӕмон сфӕлдыстад: ӕмбисӕндтӕ ӕмӕ уыци-уыцитӕ лӕгдзинад ӕмӕ хъӕбатырдзинадыл. Сахуыр кӕнын 3-4 ӕмдзӕвгӕйы.

**Ӕрцыд, ныллӕуыд уалдзӕг!**

Уалдзӕджы нывтӕ ӕвдисӕг уацмыстӕ.Адӕм,сӕ уалдзыгон куыстытӕ.Сырдтӕ,мӕргътӕ ӕмӕ цӕрӕгойтӕ уалдзӕджы. Сӕ уавӕр,сӕ фӕллой.Уалдзыгон бӕрӕгбӕттӕ: 8-ӕм мартъи-ӕппӕт дунейы сылгоймӕгты бӕрӕгбон, Куыадзӕн, Космонавтикӕйы бон, 1-ӕм Май, 9-ӕм Май.

**8-æм Мартъи – Ӕппæт дунейы сылгоймæгты бæрæгбон.**

Цыны бæрæгбон. Уацмыстæ мады тыххæй. Сылгоймаг бинонты царды æмæ æхсæнады.

**9-ӕм май - Уӕлахизы бон**

Фыдыбӕстӕ ӕмӕ Райгуырӕн зӕхх.Сӕ ӕмбарынад.Райгуырӕн зӕхмӕ уарзондзинад.Фыдыбӕстӕйы Стыр хӕст.Ирон адӕмы хъӕбатырдзинад уыцы хӕсты. Хӕсты темӕ ирон фысджыты уацмысты.Фысгӕ куыстытӕ ацы темӕмӕ гӕсгӕ.

**Адӕмон сфӕлдыстад**

Адӕмон сфӕлдыстады тыххӕй ӕмбарын. Йӕ хуызтӕ:ргъӕуттӕ, таурӕгътӕ, зарджытӕ,ӕмбисӕндтӕ, уыци-уыцитӕ;сӕ мидис,сӕ бынат адӕмы царды.

Нарты кадджытӕ.Ӕндӕр адӕмты дзургӕ сфӕлдыстадӕй хицӕн уацмыстӕ.Адӕймаджы хуыздӕр миниуджытӕ уыцы уацмысты: лӕгдзинад ӕмӕ хъӕбатырдзинад. Фыдыбӕстӕйыл ӕнувыд уӕвын, фӕллой уарзын,рӕстдзинады сӕрыл тох кӕнын, фыддзинадыл уалахиз кӕнын.

**3 кълас**

Мадæлон æвзаг. Йæ нысаниуæг. Ирон æвзаг æмæ ирон чиныг.

**Адæмон сфæлдыстад.**

Адӕмон сфӕлдыстады тыххӕй ӕмбарын. Йӕ хуызтӕ:ргъӕуттӕ, таурӕгътӕ, зарджытӕ,ӕмбисӕндтӕ, уыци-уыцитӕ;сӕ мидис,сӕ бынат адӕмы царды.

Нарты кадджытӕ.Ӕндӕр адӕмты дзургӕ сфӕлдыстадӕй хицӕн уацмыстӕ.Адӕймаджы хуыздӕр миниуджытӕ уыцы уацмысты: лӕгдзинад ӕмӕ хъӕбатырдзинад. Фыдыбӕстӕйыл ӕнувыд уӕвын, фӕллой уарзын,рӕстдзинады сӕрыл тох кӕнын, фыддзинадыл уалахиз кӕнын.

**Райгуырæн бæстæ.**

Ирыстон æмæ ирон адæм. Сæ рагистопийæ хуымæтæг зонинæгтæ. Рагфыдæлты цæрæн бынæттæ, сæ царды уаг. Ирыстоны тырыса æмæ герб, сæ фæзынд æмæ сæ нысан. Ирыстоны сæйраг горæты тыххæй цыбыр зонинæгтæ.

**Ивгъуыд царды нывтæй.**

Нæ фыдæлты царды уаг рагзаманты. Сæ социалон уавæрты дзурæг уацмыстæ. Сывæллæтты цард уыцы рæстæджы. Адæмы тох сæ бартыл, сæ сæрибардзинадыл.

Адӕмон сфӕлдыстад: æмбисæндтæ темæмæ хæстæг. Боны хъæд зонæнтæ.

**Сыгъзæрин фæззæг.**

Фæззæджы нывтæ. Адæмы фæллой, сырдты æмæ мæргъты, цæрæгойты æмæ зайæгойты цард поэты æмæ фысджыты уацмысты.

Адӕмон сфӕлдыстад: æмбисæндтæ, уыци – уыцитæ. Боны хъæд зонæнтæ.

**Урсзачъе зымæг.**

Зымæгон æрдзы нывтæ. Зымæгон хъæзтытæ. Зымæгон бæрæгбæттæ – Цыппурс æмæ Ногбон. Сæ бæрæг кæныны æгъдæуттæ. Мæргъты æмæ цæрæгойты цард. Адæмы фæллой зымæджы.

**Ӕрвхуыз уалдзæг.**

Уалдзæджы нывтæ æвдисæг уацмыстæ. Адæм, сæ уалдзыгон куыстытæ. Сырдтæ, мæргътæ æмæ цæрæгойтæ уалдзæджы. Сӕ уавӕр,сӕ фӕллой.Уалдзыгон бӕрӕгбӕттӕ:

8-ӕм мартъи-ӕппӕт дунейы сылгоймӕгты бӕрӕгбон, Куыадзӕн, Космонавтикӕйы бон,

1-ӕм Май, 9-ӕм Май.

**Тæмæнтæ калгæ сæрд.**

Сæрды тыххæй уацмыстæ. Сæрдыгон æрдзы нывтæ. Сывæллæтты фæлладуадзæн бонтæ. Сæрдыгон куыстытæ. Дыргътæ æмæ халсартæ.

**Ӕрдз – нæ дарæг.**

Ирыстоны рæсугъд æрдзы нывтæ фысджытæ æмæ поэты уацмысты. Йæ хъæздыгдзинæдтæ: адæм, хæхтæ, дæттæ æмæ суадæттæ, сырдтæ, мæргътæ, цæрæгойтæ, уæлдæф æмæ а. д. Сæ бынат царды. Куыд æмæ сæ цæмæй хъахъхъæнын хъæуы?

Адӕмон сфӕлдыстад: æмбисæндтæ, уыци – уыцитæ темæмæ гæсгæ.

**Адæймаг æгъдауæй фидауы.**

 Ӕгъдауы тыххæй æмбарынад. Йæ ахадындзинад царды. Цардыуаджы ахастдзинæдтæ: хистæр – кæстæр, цот – ныййарджытæ. Хидарыны уагæвæрд: хæдзары, уынджы, æхсæнадон бынæтты, скъолайы. Ӕмгар æмæ æрдхорддзинады ахастыт.

Адӕмон сфӕлдыстад: æмбисæндтæ, уыци – уыцитæ ацы темæйы алы хуызтыл.

**Фæллой – царды бындур.**

Фæллой, йæ мидис, йæ алы хуызтæ, йæ ахадындзинад царды. Фæллойгæнджытæ, адæм, сырдтæ, мæргътæ, цæрæгойтæ, зайæгойтæ…

Адӕмон сфӕлдыстад: æмбисæндтæ, уыци – уыцитæ ацы темæйыл.

**Фыдыбæстæ хъахъхъæнын.**

Фыдыбæстæйы Стыр хæст. Ирон адæмы хъæбатырдзинад уыцы хæсты. Хæсты темæ ирон фысджыты уацмысты.

Адӕмон сфӕлдыстад: æмбисæндтæ, уыци – уыцитæ лæгдзинады æмæ хъæбатырдзинадыл.

Сахуыр кæнын 4-5 æмдзæвгæйы.

**4 кълас**

Разагъды лæгты ныхæстæ чиныг æмæ ахуырады тыххæй. Чиныг æмæ зонды тых чи æвдисы, ахæм æмдзæвгæтæ.

**Сæрды тыххæй мысинæгтæ.**

Сабиты цард сæрды. Сæрд Ирыстоны. Сæрды нывтæ поэзии æмæ прозæйы. Ӕрдз æмæ адæймаджы бастдзинад.

**Фæззæг.**

Ӕмбисæндтæ æмæ зарджытæ фæззæджы тыххæй. Ӕрдзы хуызивæнтæ æмæ фæззæджы нывтæ поэзии æмæ прозæйы. Адæмы куыст æмæ фæззæджы бæркад. Фæззыгон бæрæгбæттæ æмæ сæ ахадындзинад адæмы царды.

**Царды бындур – фæллой.**

Ӕмдзæвгæтæ æмæ радзырдтæ фæллойы тыххæй. Фæллойы сгуыхтытæ æвдыст кæм цæуы, ахæм цаутæ æмæ хабæрттæ.

**Ирон адæмы ивгъуыд цардæй.**

Цыбыр хабæрттæ ирон адæмы историйæ. Адæмы зын уавæр, йæ тх Райгуырæн бæстæ æмæ сæ барты сæраппонд. Адæмы намыс æмæ сгуыхт хъуыддæгтæ кæм зынынц, ахæм литературон æрмæг. Тох æмæ сæрибары зарджытæ.

**Зымæг.**

Зымæгон æрдзы нывтæ æвдыст кæм цæуынц, ахæм уацмыстæ. Зымæг ирыстоны ( хæхты æмæ быдырты). Зымæгон бæрæгбæтты æмæ хъæзтыты тыххæй радзырдтæ. Зымæджы нывтæ хицæн заманты фысджыты сфæлдыстады.

**Адæмон дзургæ сфæлдыстад.**

Цыбыр æмæ хуымæтæг æмбарынад фольклоры тыххæй. Нарты кадджытæ. Сæ мидыс, сæ геройты сгуыхтытæ. Таурæгътæ, аргъæуттæ, зарджытæ, æмбисæндтæ, уыци – уыцитæ. Хицæн уацмыстæ дунейы адæмты дзургæ сфæлдыстадæй.

**Фыдыбæстæйы Стыр хæст.**

Фыдыбæстæйы стыр хæст æмæ, нæ адæмы хъазуатон тох чи æвдисы, ахæм уацмыстæ:

зарджытæ, очерктæ, æмдзæвгæтæ, радзырдтæ. Адæмы патриотизм, сæ намыс, сæ фидар æмæ сыгъдæг удыхъæд.

**Уалдзæг.**

Уацмыстæ уалдзæджы тыххæй. Уалдзæджы нывтæ фысджыты сфæлдыстады, сæ бастдзинад цард æмæ рæстæгимæ. Уалдзыгон бæрæгбæттæ æмæ куыстытæ. Скъоладзауты архайд уалдзыгон куыстыты.

**Сæйраг домæнтæ райдайæн къласты ахуыргæнинæгты**

**зонындзинæдтæ æмæ арæхстдзинæдтæм.**

***1-аг хай «Ныхасы æмæ кæсыны архайды хуызтæ»:***

**Рауагъдон сахуыр уыдзæн:**

- чиныджы ахадындзинад æмбарын, йæ дарддæры царды йын цы пайда уыдзæн, уый зонын;

- алы хуызы текстты мидис æмбарын, архайджыты æмæ тексты сæйраг хъуыды иртасын, уацмысы мидисмæ гæсгæ фæрстытæн дзуапп дæттын, бакаст уацмыс кæнæ аивадон текстмæ фæстытæ дæттын;

- авторы текст кæнæ лæвæрд темæйæ монологон ныхас аразын;

- диалогон ныхасы архайын, этикеты нормæтæ хынцгæйæ;

- дзырдимæ кусын (комкоммæ æмæ ахæсгæ нысаниуæг иртасын, дзырды бирæнысаниуæгад);

- хъæрæй æмæ хинымæр æмбаргæ каст кæнын;

- геройы удварны хорздзинæдтæй хайджын уæвын;

- алыхуызы тексттæн хуымæтæг хыузы анализ кæнын;

- бакаст уацмысы мидис хиныхæстæй дзурын;

- коллективон æгъдауæй бакаст уацмысæн анализ кæнын, хи цæстæнгас дзы фидар кæнын;

- лæвæрд фæткмæ гæсгæ литературон уацмысæн цыбыр аннотации аразын (автор, чиныджы ном, темæ, рекомендацитæ йæ бæкæсынмæ).

***2- аг хай «Сфæлдыстадон архайд»***

**Рауагъдон сахуыр уыдзæн:**

- литературон уацмыс рольтæм гæсгæ кæсын;

- деформацигонд текстимæ кусын;

- аивадон уацмысы бындурыл кæнæ нывмæ гæсгæ текст саразын;

- уацмысы мидисмæ диафильм кæнæ иллюстрацитæ аразын;

- къордты кусын, уацмыстæм сценаритæ, проекттæ аразын4

- изложенийы алы хуызтæ фыссын.

***3-аг хай «Литературон пропедевтика»***

**Рауагъдон сахуыр уыдзæн:**

- алыхуызы тексттæн элементарон анализ кæнын, кæрæдзиимæ сæ барын æмæ ныхмæ æвæрын;

- прозаикон æмæ поэтикон текст кæрæдзийæ иртасын»

- фольклоры алыхуызты хицæндзинæдтæ иртасын»

- зындгонд фысджыты нæмттæ зонын, сæ уацмыстæ сын ранымайын.

**Литературæ:**

1. Ирон æвзаг æмæ литературæйы программæтæ программæ 1-11-æм кълæстæн. Дзæуджыхъæу, 2005
2. Бесолты Л., Будайты М. Кæсыны чиныг 2 къласæн. Дзæуджыхъæу, 2016
3. Хъантемыраты Р.С. Кæсыны чиныг 3 къласæн. Дзæуджыхъæу, 2016
4. Тлаттаты А. Кæсыны чиныг 4 къласæн. Дзæуджыхъæу, 2016
5. Моурауты М. Ӕмбисæндтæ æмæ уыци-уыцитæ. Дзæуджыхъæу, 2011
6. Уалыты Т., Джусойты К., Дзытиаты Э. Сывæллæттæ литературæйæ хæслæвæрдтæ

 Ирон æвзаг æмæ кæсыны уроктæм. Дзæуджыхъæу, 2005

1. Уалыты Т. Цалдæр ныстуаны æрыгон ахуыргæнæгæн. Дзæуджыхъæу, 2005
2. Бзарты Р. Нæ Райгуырæн бæстæйы истории. Алан æмæ Уæрæсе рагзаманты.
3. Пагæты З. 1-4 къл. Ахуыргæнинæгтæ кæсын- фыссын куыд зонынц, уымæн бæрæггæнæнтæ æвæрыны бæрцбарæнтæ. Дзæуджыхъæу, «Иристон» 2003
4. Ӕлдаттаты В. Нæ алыварсы дуне нывты хуызы. Дзæуджыхъæу, «Ирыстон» 2003

**Тематикон пълан Абетӕй.1-ӕм кълас**

|  |  |  |  |  |
| --- | --- | --- | --- | --- |
| **№** | **Сӕрмагонд темӕтӕ** | **Сахӕтты нымæц** | **Программӕйы мидис темæтæм гæсгæ** | **Ахуырдзауты архӕйдытӕ** |
| 1 | Бацӕттӕгӕнӕн урок | 1 | 1-æм сентябрь-ног ахуыры азы. Зонындзинæдты бæрæгбон. «Абетæ» -йы чиныг – фыццаг ахуыргæнæн чиныг ирон æвзагæй.  | Чиныджы арӕзт (цъар, сӕргонд, титулон сыф, иллюстраци) зонын, чиныгимӕ архайын арӕхсын, зилын ӕм. |
| **Бацæттæгæнæн рæстæг (12с.)** |
| 2 | Бацæттæгæнæн рæстæг | 12 | Ныхас. Дзургæ æмæ фысгæ ныхас. Иумæйаг æмбарынад: хъуыдыйад. Хъуыдыйад æмæ дзырд. Уæнг.Дзырд æмæ уæнг. Хъæлæсон æмæ æмхъæлæсон мыртæ. | Дзургӕ æмæ фысгӕныхас кæрæдзийæ иртасын; ныхас хъуыдыйæдтыл дих кæнын. хъуыдыйæдтæ та дзырдтыл дих кæнын. Хъæлæсон æмæ æмхъæлæсон мыртæ иртасын зонын.дзырдты ӕмӕ хъуыдыйӕдты схемӕтӕаразын арӕхсын. |
| **Дамгъæтæ ахуыр кæныны рæстæг(56с.)** |
| 3 | Дамгъæтæ ахуыр кæныны рæстæг | 56 | Хъæлæсон мыртæ æмæ дамгъæтæ. (Аа, Уу, Оо, Ии.ы, Ӕӕ, Ее, Ээ, Юю, Яя, Ёё)Æмхъæлæсон мыртæ æмæ дамгъæтæ (Мм, Нн, Рр, Сс, Хх, Тт, Уу, Дд, Лл, Кк, Йй, Гг, Зз, Бб, Фф, Цц, Вв, Гъгъ, Пп, Къкъ, Дздз, Хъхъ, Жж, Дждж, Тътъ, Цъцъ, Чч, Чъчъ, Пъпъ, Шш, Щщ)Ӕгомыг дамгъӕтӕ. (ъ, ь)Гыццыл ǽмǽ стыр дамгъæты фыссынад | Мыртæ æмæ дамгъæтæ кæрæдзийæ иртасын; ирон æвзаджы мырты дих зонын (хъæлæсонтæ – цавдон/æнæцавдон, - лæмæгъ/тыхджын, уырыссаг æвзагæй æрбайсгæ; æмхъæлæсонтæ – æмкъай/æнæкъай, зылангон/æзылангон, дывæргонд, уырыссаг æвзагæй æрбайсгæ.) |

**Тематикон пълан ирон кӕсынӕй. 1-ӕм кълас**

Ирон кæсыны урочытæ 1-æм къласы лæвæрд цæуынц 10 сахаты афæдзы фæстаг цыппæрæм хайы, 1 сахат къуыримæ.

|  |  |  |  |  |
| --- | --- | --- | --- | --- |
| **№** | **Сӕрмагонд темӕтӕ** | **Са-хӕтты нымæц** | **Программӕйы мидис темæтæм гæсгæ** | **Ахуырдзауты архӕйдытӕ** |
|  |  |  | **Рацыд æрмæг бафидар кæныны рæстæг (10 с.)** |  |
| 1 | Рацыд æрмæг бафидар кæныны рæстæг | 10 | Чеджемты Геор. «Къоста»Хетæгкаты Къоста. «Цъиу æмæ сывæллæттæ» Чеджемты Геор. «Гыццыл аланты зарæг»Кочысаты Мухарбег. «Уалдзæг»«Мæлдзыг æмæ бæлон». Аргъау Цæгæраты Гиго. «Ичъи». «Арс, рувас æмæ бирæгъ». Аргъау Цæрукъаты Таймураз. «Рæхимæт» К.Д.Ушинский. «Алчи йæ куысты уæлхъус» Цæрукъаты В. «Аххытǽ ǽмǽ оххытǽ».«Мыстытæ æмæ гæды» Аргъау К.Д.Ушинский. «Хæдзарон фосы быцæу» | Раст æмæ æмбаргæ уӕнггайкæсын зонынцыбыр хъуыдыйæдтæ æмæ тексттæ; кӕсгӕ-кӕсын фӕлӕудтытӕ ӕмӕ хъӕлӕсы уаг раст саразын зонын; текст хи нымӕр ӕмбаргӕ каст кӕнын зонын;æмдзæвгæтæ зӕрдывӕрдӕй ахуыр кæнын ӕмӕ дзурынмӕ; иртасын радзырд, аргъау ӕмӕ ӕмдзӕвгӕ. |

**Тематикон пълан ирон кӕсынӕй. 2-ӕм кълас**

Ирон литературон кæсынады урочытæ 2-æм къласы лæвæрд цæуынц 68 сахаты афæдзмæ, 2 сахат къуыримæ.

|  |  |  |  |  |
| --- | --- | --- | --- | --- |
| **№** | **Сӕрмагонд темӕтӕ** | **Са-хӕтты нымæц** | **Программӕйы мидис темæтæм гæсгæ** | **Ахуырдзауты архӕйдытӕ** |
|  | Бацӕттӕгӕнӕн урок | 1 | Айларты И. «Мӕ чиныг» | **Зонын:** чиныджы арӕзт (цъар, сӕргонд, титулон сыф, иллюстраци)**Арӕхсын:** чиныгимӕ архайын, зилын ӕм, хъӕугӕ уацмыс дзы ссарын |
| **Сæрд - 5 с.** |
| 1 | Сæрд  | 5 | Дзасохты М. «Сæрд». Коцойты А. «Сæрдыгон райсом».Хъодзаты Æ. «Цъиу»«Уæрджын хæфс æмæ тасмакъа». АргъауУалыты Л. «Чи цы кусы»Хетæгкаты Д. «Сæрды». Калоты П. «Сæрды фæстаг мæй». | **Зонын**: уасмысты сӕргӕндтӕ, жанртӕ, сӕ авторты нӕмттӕ, сӕ сӕйраг мидис, сӕрды мӕйты нӕмттӕ, нывмӕ гӕсгӕ халсарты нӕмттӕ.**Арӕхсын**: уацмыс аив, раст, ӕмӕ ӕмбаргӕ кӕсынмӕ; уацмысы темӕ ӕмӕ сӕйраг хъуыды рахицӕн кӕнынмӕ; ӕмдзӕвгӕ зӕрдывӕрдӕй ахуыр кӕнынмӕ; уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ; тагъддзуринӕгтӕ рӕвдз ӕмӕ раст дзурынмӕ; текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ |
| **Байрайай, бӕркадджын, бурзачъе фӕззӕг – 5 с.** |
| 2 | Байрайай, бӕркадджын, бурзачъе фӕззӕг  | 5 |  Хозиты Я. «Сабитӕ ӕмӕ фӕззӕг»Калоты П. «Мыртгæ»Мамсыраты Д. «Фӕззӕг». Чеджемты Г. «Буркуырæтджын»Хъуппеты М. «Фӕззыгон хъӕды». Дарчиты Д. «Æхсæртæ»Ситохаты С. «Сырддонцъиу». | **Зонын**: уасмысты сӕргӕндтӕ, жанртӕ, сӕ авторты нӕмттӕ, сӕ сӕйраг мидис, фӕззӕджы мӕйты нӕмттӕ, ӕрдзы ивддзинӕдтӕ фӕззыгон. нывмӕ гӕсгӕ чысыл радзырд аразын.**Арӕхсын:** уацмыс аив, раст, ӕмӕ ӕмбаргӕ кӕсынмӕ, уацмысы темӕ ӕмӕ сӕйраг хъуыды рахицӕн кӕнынмӕ; ирхӕфсӕн зӕрдывӕрдӕй ахуыр кӕнынмӕ; текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ды дӕ мӕ цин, мӕ цардамонд, Фыдыбӕстӕ… - 5 с**. |
| 3 | Ды дӕ мӕ цин, мӕ цардамонд, Фыдыбӕстӕ… | 5 | Дзасохты М. «Ирыстон»Саламты А. «Кӕцы горӕтмӕ».Айларты Ч. «Фыдыбӕстӕ»Болатты Хъ. «Уазӕгуаты ивгъуыдмӕ. Дон»Ходы К. «Цин». И. Ӕрнигон. «Арфӕ».  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; Фыдыбӕстӕ ӕмӕ райгуырӕн бӕстӕ, Ирыстоны горӕты нӕмтӕ, Дзӕуджыхъӕу-сӕйраг горӕт.**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;хъӕлдзӕг хъӕлӕсы уагӕй кӕсынмӕ; уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ӕгад митӕ дӕ сӕрмӕ ма хӕсс, рӕсугъд хъуыддӕгтӕм тырн! – 9 с.**  |
| 4 | Ӕгад митӕ дӕ сӕрмӕ ма хӕсс, рӕсугъд хъуыддӕгтӕм тырн!  | 9 |  Айларты Ч. «Чи фылдӕр уарзы йæ мады»Хъантемыраты К. «Аслӕнбег»Агънаты Ӕ. «Ӕгъдау». Тыджыты Ю. «Ӕхсарбег»Джиоты К. «Ӕнӕрхъуыды чызг»Дзесты К. «Рынчынфӕрсӕг»Дзесты К. «Ӕхуысгӕнджытӕ».Коцойты А. «Хъӕддзау».Сечъынаты Л. «Трамвайы»Хуыгаты С. «Бӕтӕ ӕмӕ Дзодзӕ».  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; адӕймаджы хорз ӕмӕ ӕвзӕр миниуджытӕн аргъ кӕнын, бинонты ’хсӕн хуыздӕр ахастдзинӕдтӕ цы уацмысты ис, уыдон хицӕн кӕнын.**Арӕхсын:** хъӕугӕ уацмыс ссарынмӕ, радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ; фӕрстытӕн дзуапп дӕттын. |
| **Нӕ хӕлар цӕрӕгойтӕй чи куыд цӕры - 7 с.** |
| 5 | Нӕ хӕлар цӕрӕгойтӕй чи куыд цӕры  | 7 | Мамсыраты М. «Хъулон уарзт»Кцойты А. «Ӕз дӕн»Мамсыраты М. «Зыдыкатӕ»Баситы М. «Сӕныкк фӕтӕргай»Хъамбердиаты М. «Гӕды ӕмӕ йӕ лӕппынтӕ»Гаглойты Г. «Мысты зарӕг» Дзесты К. «Хъӕбатыр тӕрхъус»Баситы М. «Фӕскъӕвда»  | **Зонын:** цӕмӕй райы поэты зӕрдӕ; ӕрдзы хъӕздыгдзинад, уасмысты сӕргӕндтӕ; жанртӕ, авторты нӕмттӕ; сӕйраг мидис; цӕрӕгойты миниуджытӕ зонын.**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ; рольтӕм гӕсгӕ кӕсын. |
| **Ӕмӕ урс къӕрид кӕрцы рабадт салзачъе зымӕг – 6с.**  |
| 6 | Ӕмӕ урс къӕрид кӕрцы рабадт салзачъе зымӕг  | 6 |  Къадзаты С. «Бӕлӕстӕ кӕнынц фынӕй»Калоты П. «Фӕд дзуры»Беруаты Б. «Хъӕрӕугомы цъити»Калоты П. «Фынӕйы рӕстӕг»Ситохаты С. «Тудзи ӕмӕ сырддонцъиу»Цӕрукъаты В. «Заз»  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; зымӕджы мӕйты нӕмттӕ; зымӕгон ӕрдзы ивддзинӕдтӕ. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Куыст - царды цин – 8 с.** |
| 7. | Куыст - царды цин  | 8 | Хуытъинаты Ц. «Фӕллой»Мамсыраты М. «Дыууӕ ӕфсымӕры».«Скъоламӕ»Джиоты К. Хӕдзармӕ куыстУырымты П. «Нӕ бинонтӕ»Дзесты К. «Хинӕйдзаг къӕбыла»Гӕдиаты С. «Кӕсаг, хӕфс ӕмӕ цъиусур».Чеджемты Г. «Мӕлдзыг ӕмӕ иннӕтӕ»Айларты Ч. «Цӕуыл зарыд дон»Гӕззаты И. «Йӕ зивӕджы - йӕ мӕлӕт».  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; адӕймаджы ӕвзӕр миниуджытӕ зонын: зивӕггӕнаг, ӕгоммӕгӕс, хивӕнд хистӕры ныхасӕн аргъ нӕ кӕнын. **Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын; къӕйттӕй куыст-диалогы архайын; рольтӕм гӕсгӕ кӕсын. |
| **Ис тых нӕ кадджын ӕфсады, не 'хсар у махӕн, нӕ ныфс – 6 с.** |
| 8 | Ис тых нӕ кадджын ӕфсады, не 'хсар у махӕн, нӕ ныфс  | 6 | Саламты А. «Ӕнӕхуынд уазӕгӕн фӕндаг нӕй»Хъамбердиаты М. «Санитарон куыйтӕ». «Ног ӕфсад».Цӕгӕраты М. «Мӕ фыды хӕрзиуджытӕ»Будайты М. «Нанайы аргъау».Дзасохты М. «Фембӕлд».Елехъоты М. «Фӕуӕлахиз уыдзыстӕм».  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; радзырд, аргъау, æмдзæвгæ кæрæдзийæ иртасын. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ; ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ӕрцыд, ныллӕуыд уалдзӕг! – 6 с.** |
| 9 | Ӕрцыд, ныллӕуыд уалдзӕг!  | 6 | Беруаты Б. «Ӕгас цӕуай, уалдзӕг!» Нигер. «Сабиты зарӕг»Айларты Ч. «Уалдзӕг!» Хетæгкаты Къ. «Зæрватыкк»Агънаты Ӕ. «Дзывылдар». Хетæгкаты Къ. «Дзывылдар»Цӕрукъаты В. «8-ӕм мартъи». Цӕгӕраты Г. «Мураты бандон»Плиты Х. «Мадмӕ»Цӕгӕраты Г. «Мæ нæнæ». Цæрукъаты А. «Æцæг аргъау». | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; уалдзӕджы мӕйты нӕмттӕ; уалдзыгон ӕрдзы ивддзинӕдтӕ. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **9-ӕм май Уӕлахизы бон - 6 с.** |
| 10 | 9-ӕм май Уӕлахизы бон  | 6 | Баситы М. «Уӕлахизы бон»Цӕгӕраты М. «Арвы цъӕх».Балаты А. «Мӕ дада».Къадзаты С. «Фыдыбӕстӕйы Стыр хӕст»Цӕрукъаты В. «Ӕнӕном салдат».Джимиты Г. «Знаг лыгъдис Ирыстонӕй». | **Зонын:** цӕмӕй райы поэты зӕрдӕ; æмбаргæ, аив æмæ раст кæсын; хъæлæсы уаг раст аразын; чысыл текст хинымæр кæсын; Фыдыбӕсты Стыр хӕсты тыххӕй хуымӕтӕг зонындзинӕдтӕ.**Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын. |
| **Адӕмон сфӕлдыстад - 4 с.** |
| 11 | Адӕмон сфӕлдыстад  | 4 | «Уарын». Аргъау«Дзӕргъы аргъау». Аргъау«Бирӕгъ ӕмӕ зыгъарӕг». Аргъау «Арс ӕмӕ мыд». Аргъау«Рувас бирӕгъы куыд асайдта». Аргъау «Гӕды ӕмӕ хъаз». Аргъау | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; аргъауы сӕйраг хъуыды; литературон ӕмӕ адӕмон аргъауы хицӕндзинад. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ, ӕмбисӕндтӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |

**Тематикон пълан ирон кӕсынӕй. 3-ӕм кълас**

Ирон литературон кæсынады урочытæ 3-æм къласы лæвæрд цæуынц 68 сахаты афæдзмæ, 2 сахат къуыримæ.

|  |  |  |  |  |
| --- | --- | --- | --- | --- |
| **№** | **Сӕрмагонд темӕтӕ** | **Сахӕтты нымæц** | **Программӕйы мидис темæтæм гæсгæ** | **Ахуырдзауты архӕйдытӕ** |
| 1 | Бацӕттӕгӕнӕн урок | 1 | Айларты И. «Мадæлон æвзаг». Мыртазты Б. «Мæ чиныг». | Æмдзæвгæ аив кæсын зонын, зæрдывæрдæй йæ ахуыр кæнын. |
| **Адӕмон сфӕлдыстад-адӕмы хӕзна (9 с)** |
| 2 | Адӕмон сфӕлдыстад-адӕмы хӕзна | 9 | Адæмон сфæлдыстад. Нарты равзæрд. «Нарты Батрадз æмæ хъулон зачъе уæйыг». «Батрадз Нарты гуыппырсарты куыд фервæзын кодта». «Сырдон та Нарты асайдта». Аргъау «Теуа йе ̕нæзондæй куыд фесæфт». Аргъау «Рувас –хадзы» Аргъау «Уызын æмæ паддзах». Таурæгътӕ «Мады хох», «Хур æмæ мæй», «Авд хойы». | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; аргъауы сӕйраг хъуыды; литературон ӕмӕ адӕмон аргъауы хицӕндзинад. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ, ӕмбисӕндтӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Сыгъзæрин фæззæг (7 с)** |
| 3 | Сыгъзæрин фæззæг | 7 | ТокатыА. «Фæззыгон хъæды нывтæ» Беруаты Б. Сыгъзæрин фæззæг» Челæхсаты М. «Фæззыгон». «Базон-базон» «Мыстулæг» Гуацъæты Ю. Ситохаты С. «Арвæй æнгуз æрхауд» Гуырдзыбеты Б. «Æнувыддзинад» Хæмыцаты А. «Фæззыгон нывтæ»  | **Зонын**: уасмысты сӕргӕндтӕ, жанртӕ, сӕ авторты нӕмттӕ, сӕ сӕйраг мидис, фӕззӕджы мӕйты нӕмттӕ, ӕрдзы ивддзинӕдтӕ фӕззыгон, нывмӕ гӕсгӕ чысыл радзырд аразын.**Арӕхсын:** уацмыс аив, раст, ӕмӕ ӕмбаргӕ кӕсынмӕ, уацмысы темӕ ӕмӕ сӕйраг хъуыды рахицӕн кӕнынмӕ; ирхӕфсӕн зӕрдывӕрдӕй ахуыр кӕнынмӕ; текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
|  **Райгуырӕн бӕстӕ (4 с)** |
| 4 | Нӕ уарзон Райгуырӕн бӕстӕ  | 4 | Гасынты Ж. «Ирыстоны тырыса» Цырыхаты М. «Ды дæ уый, ды, мæ Ирыстон!» Айларты И. «Дзæуджыхъæу» Дзасохты М. «Дзæуджыхъæуы герб» «Абайты Васо»Темыраты Д. «Тæбæхсæуты Бало». «Гергиты Валерий»Дзасохты М. «Андиаты Сослан» «Хъантемыраты Алибек» Дзантиаты А. «Едзиты Сослæмбег» Уалыты Л. «Ирыстон». | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; Ирыстоны символикӕ, герб ӕмӕ тырысайы нысаниуӕг; Ирыстоны сӕйраг горӕты ном.**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ирхӕфсӕнтӕ зӕрдывӕрдӕй дзурынмӕ;текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ивгъуыд царды нывтæй (4 с)** |
| 5 | Ирон адæмы ивгъуыд цардæй  | 4 | Нигер «Хетæгкаты Къоста» Къоста «Рагон ирон хæдзар æмæ йæ дзаумæттæ», «Дурсæтджытæ» (Нывмӕ гӕсгӕ куыст) Барахъты Г. «Æмбæлттæ» «Раджы ӕмӕ ныр» (Нывмӕ гӕсгӕ куыст)Дзаттиаты Т. «Хъæбатыры мæлæт».  | **Зонын:** цӕмӕй райы поэты зӕрдӕ; мӕгуырты цард куыд равдыста ӕмӕ ног дзырдты нысаниуӕг; фыдӕлты ӕгъдӕуттӕ, хæдзарары дзаумæттæ.**Арӕхсын:** хъӕугӕ уацмыс ссарынмӕ, радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Урсзачъе зӕронд лӕг урс бӕхӕй ӕрхызт (6 с)** |
| 6 | Урсзачъе зымæг | 6 | Хозиты М. «Зымæгон» Дарчиты Д. «Зымæгон».«Зымæгон хъӕзтытæ» (Нывмӕ гӕсгӕ куыст) Къарджиаты Б. «Ногбон». Мыртазты Б. «Ногбоны арт» Тохты И. «Зымæг æмæ магуса». Дзасохты М. «Æфцæджы сæрты» Цæгæраты Г. «Зымæджы лæвæрттæ»  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; зымӕджы мӕйты нӕмттӕ; ӕрдзы миниуджытӕ афӕдзы афонмӕ гӕсгӕ.**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ӕрвхуыз уалдзӕг (5 с)** |
| 7 | Уалдзӕг | 5 | Уырымты П. «Уалдзæг». Беруаты Б. «Æгас цæуай, уалдзæг!» «Зиу» (Нывмæ гæсгæ куыст) Плиты Х. «Рагуалдзæг» Айларты И. «Уалдзæг». Калоты Х. «Къæвда» Къарджиаты Б. «Куадзæн» Айларты И. «Иумæйаг у зæхх»  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; уалдзӕджы мӕйты нӕмттӕ; ӕрдзы миниуджытӕ афӕдзы алы афонты;**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Ӕрдз нӕ дарӕг (7 с)** |
| 8 | Ӕрдз нӕ дарӕг | 7 | Быгъуылты Ч. «Хъæдхой» Хостыхъоты З. «Тымыгъ»Коцойты А. «Тулдз æмæ мæцкъор»Айларты Ч. «Судзинты уызын»Мамсыраты М. «Хæлынбыттыр».Дзесты К. «Æдзæсгом фыр». Хъуппеты М. «Дзæгъындзæг» Хъайтыхъты А. «Зæрватыкк»  | **Зонын:** цӕмӕй райы поэты зӕрдӕ; ӕрдзы хъӕздыгдзинад куыд равдыста ӕмӕ ног дзырдты нысаниуӕг, цӕрӕгойты миниуджытӕ зонын.**Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын. |
| **Адӕймаг йе гъдауӕй фидауы (8 с)** |
| 9 | Адӕймаг йе гъдауӕй фидауы  | 8 | Дзасохты М. «Хистæр æмæ кæстæр» Чеджемты Г. «Уартджынхæфс æмæ йæ сыхæгтæ» Уалыты Л. «Лӕвар»Гуыцмæзты М. «Тæргайгæнаг» Джыккайты Ш. «Хъохъо»Цæрукъаты В. «Хазби» Тъехты А. «Дзулы къæбæр».Уалыты Л. «Сӕрӕнгуырд»Сухомлинский В. «Дада æмæ Андрейкæ»  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; ӕгъдау цы у, уый зонын.**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Фӕллой –царды бындур (7 с)** |
| 10 | Фӕллой –царды бындур  | 7 | Хъайтмазты А. «Хосгæрдæн» Айларты Ч. «Цæуыл зарыд дон?» Хъуппеты М. «Физонæггæнæг» Гуыцмæзты А. Кæрчытæ, рувас æмæ Мила» Аргъау. Барахъты Г. «Арс æмæ хуытæ» Быгъуылты Ч. «Арвы калм». Хъуппеты М. «Тъӕпкъах» | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; адӕймаджы хорз миниуджытӕ зонын: фӕллой кӕнын уарзын, гоммӕ кӕынс, хистӕры ныхасӕн аргъ кӕнын. **Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын; къӕйттӕй куыст-диалогы архайын; рольтӕм гӕсгӕ кӕсын. |
| **Фыдыбæстæ хъахъхъæнын (5 с)** |
| 11 | Фыдыбæстæ хъахъхъæнын  | 5 | Плиты Г. «Цом, фæцæуæм!» Гокъоты Х. «Цæргæйæ баззадысты не 'хсæн!» Цæгæраты Г. «Федтон æз мæхи цæстытæй». Черчесты Хъ. «Мæ хистæр æфсымæр». Кадзаты С. «Ӕгъуыстаджы кадӕг» | **Зонын:** цӕмӕй райы поэты зӕрдӕ; æмбаргæ, аив æмæ раст кæсын; хъæлæсы уаг раст аразын; чысыл текст хинымæр кæсын; Фыдыбӕсты Стыр хӕсты тыххӕй хуымӕтӕг зонындзинӕдтӕ.**Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын. |
| **Сӕрд (5 с)** |
| 12 | Сӕрд | 5 | Тохты И. «Сæрдыгон»  Айларты И. «Хъæддаг халсартæ æмæ гагадыргътæ»Плиты Х. «Быдыры» Гæззаты И. «Аланы къæбыла» Кокайты Т. «Уарын»  | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; сӕрды мӕйты нӕмттӕ; ӕрдзы миниуджытӕ афӕдзы алы афонты;**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |

**Тематикон пълан ирон кӕсынӕй. 4-ӕм кълас**

Ирон литературон кæсынады урочытæ 4-æм къласы лæвæрд цæуынц 34 сахаты афæдзмæ, 1 сахат къуыримæ.

|  |  |  |  |  |
| --- | --- | --- | --- | --- |
| **№** | **Сӕрмагонд темӕтӕ** | **Са-хӕтты нымæц** | **Программӕйы мидис темæтæм гæсгæ** | **Ахуырдзауты архӕйдытӕ** |
| **Сæрды тыххæй мысинæгтæ - 4с.** |
| 1 | Сæрды тыххæй мысинæгтæ  | 4 | Плиты Х. «Найынмæ»Хъодзаты Æ. «Абеты куывд»ДзасохтыМ. «Хъæддаг бабызы лæппын»Коцойты А. «Куысыфтæг æмæ Дурын» | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; сӕрды мӕйты нӕмттӕ; ӕрдзы миниуджытӕ афӕдзы алы афонты;**Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Фæззæг -5 с.** |
| 2 | Фæззæг  | 5 | Кочысаты М. «Фæззæджы нывтæй»Мамсыраты Д. «Хърихъупп Бипп-Бипп»Хетæгкаты Къ. «Æрра фыййау». Фæсмон (нывмæ гæсгæ куыст)Сиукъаты Н. «Къæлиндар куыд фæзынд»Айларты Ч. «Бæркадхон». | **Зонын**: уасмысты сӕргӕндтӕ, жанртӕ, сӕ авторты нӕмттӕ, сӕ сӕйраг мидис, фӕззӕджы мӕйты нӕмттӕ, ӕрдзы ивддзинӕдтӕ фӕззыгон, нывмӕ гӕсгӕ чысыл радзырд аразын.**Арӕхсын:** уацмыс аив, раст, ӕмӕ ӕмбаргӕ кӕсынмӕ, уацмысы темӕ ӕмӕ сӕйраг хъуыды рахицӕн кӕнынмӕ; ирхӕфсӕн зӕрдывӕрдӕй ахуыр кӕнынмӕ; текст хи ныхӕстӕй дзурынмӕ, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Царды бындур- фæллой кӕнын - 8 с.** |
| 3 | Царды бындур- фæллой  | 8 | Хацырты С. «Фæллойы зарæг».Айларты Ч. «Хæххон бæлццон»Чеджемты Æх. «Цъырцъыраг»Дзесты К. «Мæкъуылтæ фервæзын кодта».Дзесты К. «Тегайы бæлас.»Джыккайты Ш. «Цæмæ бæллы бæлццонЦæрукъаты В. «Ахболы зæрдæ хъæлдзæг у».Боситы И. «Æмбаргæ куыдз» | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; адӕймаджы хорз миниуджытӕ зонын: фӕллой кӕнын уарзын, гоммӕ кӕынс, хистӕры ныхасӕн аргъ кӕнын. **Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын; къӕйттӕй куыст-диалогы архайын; рольтӕм гӕсгӕ кӕсын. |
| **Ирон адæмы ивгъуыд цардæй – 3 с.** |
| 4 | Ирон адæмы ивгъуыд цардæй  | 3 | Хетæгкаты Къ. «Мæгуыры зæрдæ».Гæдиаты С. «Уæййаг сывæллæттæ»Гулуты А. «Къостайæн» | **Зонын:** цӕмӕй райы поэты зӕрдӕ; мӕгуырты цард куыд равдыста ӕмӕ ног дзырдты нысаниуӕг;фыдӕлты ӕгъдӕуттӕ, хæдзарары дзаумæттæ.**Арӕхсын:** хъӕугӕ уацмыс ссарынмӕ, радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Зымæг – 2 с.** |
| 5 | Зымæг  | 5 | «Ногбон алы бæстæты». Зымæгон хъæзтытæ. Зымæгон нывтæ.К.Д.Ушинский «Куырм бæх». Томæты В. «Арсы лæппын». | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; зымӕджы мӕйты нӕмттӕ; зымӕгон ӕрдзы ивддзинӕдтӕ. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Адæмон дзургæ сфæлдыстад – 6 с.** |
| 6 | Адæмон дзургæ сфæлдыстад  | 6 | «Нарты Уырызмæг». «Зæронд Уырызмæджы фосы конд».«Нартыл фыддуг куыд скодта». «Нарты Сослан тыхагурæг».«Сырдон уæйгуыты куыд асайдта». «Сырдоны таурæгъ».«Батрадз Нарты гуыппырсарты куыд фервӕзын кодта». «Дзерассæ-рæсугъды».«Ӕртӕ хӕзнайы». Аргъау«Уызын æмæ паддзах». Аргъау«Мады зæрдæ». Легендæ | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; аргъауы сӕйраг хъуыды; литературон ӕмӕ адӕмон аргъауы хицӕндзинад. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ, ӕмбисӕндтӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |
| **Фыдыбæстæйы Стыр хæст – 3 с** |
| 7 | Фыдыбæстæйы Стыр хæст  | 3 | Калоты Хазби «Кард». «Хӕстон постхæссæджы хызын». Радзырд фыстæджытæй. Хъайттаты СергейГаджиты Георги «Мад». Расул Гамзатов «Хърихъуппытæ». (ирон æвзагмæ йæ ратæлмац кодта Тыджыты Юри) | **Зонын:** цӕмӕй райы поэты зӕрдӕ; æмбаргæ, аив æмæ раст кæсын; хъæлæсы уаг раст аразын; чысыл текст хинымæр кæсын; Фыдыбӕсты Стыр хӕсты тыххӕй хуымӕтӕг зонындзинӕдтӕ.**Арӕхсын:** хъӕугӕ уацмыс ссарынмӕ, ӕмдзӕвгӕйы мидис зонын ӕмӕ йӕ зӕрдывӕрдӕй дзурын, тагъддзуринаг раст кӕсын ӕмӕ дзурын. |
| **Уалдзæг – 3 с.** |
| 8 | Уалдзæг | 3 | Кочысаты Мухарбег «Уалдзӕг». Коцойты Арсен «Хъусой». «Буармӕ куыд зилын хъӕуы?»«Боны фӕтк - ӕнӕниздзинады хос» | **Зонын:** уасмысты сӕргӕндтӕ; жанртӕ, авторты нӕмттӕ; сӕйраг мидис; уалдзӕджы мӕйты нӕмттӕ; уалдзыгон ӕрдзы ивддзинӕдтӕ. **Арӕхсын:** уацмыстӕ аив, раст, ӕмӕ ӕмбаргӕ кӕсынмӕ;уыци-уыцитӕ ӕмӕ ӕмдзӕвгӕтӕ зӕрдывӕрдӕй дзурынмӕ;радзырды мидис зонын ӕмӕ йӕ хи ныхӕстӕй дзурын, хӕйттыл ӕй ди кӕнынмӕ, пълан ын аразынмӕ; тексты сӕйраг хъуыды хицӕн кӕнынмӕ. |